Hej Simon. Jeg kan tilføje, at dette ikke er en "test". I dette tilfælde fik jeg lov til at køre bilen i fire timers tid og det er langt fra nok til at kunne finde de små generende ting, der er i alle biler. Eller til at kunne bedømme eksempelvis forbrug. De anmeldelser, vi laver, er altid baseret på flere dages brug – helst en uge.

De biler, der er til rådighed for journalisterne under disse første køreture, er ofte de første eksemplarer, producenten har lavet. Der kan altså være features, der ikke er færdige eller manglende justeringer. Jeg ved, at Renault fortsat arbejder på Megane E-Tech inden den endelige lancering, så køreoplevelsen kan være anderledes i sidste ende.

Hvis der er helt konkrete ting, du gerne vil vide om modellen specifikt eller elbilerne generelt, så sig endelig til. Altid godt at sætte sig ind i bilerne med nye indgangsvinkler, som vi ikke selv har tænkt over!

Vh Peter